სოფია ლაფორტეზა

*ამ ფილიპინურ სახელში, შუა სახელი ან დედის გვარი არის გევარა, ხოლო გვარი ან მამის გვარი არის ლაფორტეზა.*

სოფია ელიზაბედ გევარა ლაფორტეზა (დ. 31 დეკემბერი, 2002) არის ფილიპინელი და ამერიკელი მომღერალი. 2024 წელს მან დებიუტი გააკეთა, როგორც გოგონების ჯგუფ Katseye-ის ლიდერად, რომელიც ჩამოყალიბდა 2023 წლის რეალითი შოუში "Dream Academy", შექმნილი „Hybe"-ისა და „Geffen Records"-ის მიერ.

## ადრეული ცხოვრება და განათლება
სოფია ელიზაბედ გევარა ლაფორტეზა დაიბადა 2002 წლის 31 დეკემბერს Jamaica Hospital Medical Center-ში, ნიუ-იორკში, და გაიზარდა მანილაში.  მისი დედა, კარლა გევარა ლაფორტეზა, მუსიკალური თეატრის მსახიობი და მომღერალი, ხოლო მამა, გოდფრი ლაფორტეზა, Newport World Resorts-ში აღმასრულებელი შეფ-მზარეულია. სოფიას უფროსი ძმა და უმცროსი და/ძმა ჰყავს. ლაფორტეზა თავისუფლად ფლობს ტაგალოგურ და ინგლისურ ენებს. 

ლაფორტეზა სამი წლის ასაკიდან მღეროდა. ხუთი წლის ასაკში მან დაიწყო ბალეტის, ჯაზის, მუსიკალური თეატრის, ჰიპ-ჰოპისა და ტეპ-ცეკვის გაკვეთილები.

## კარიერა
### დასაწყისი
ხუთი წლის ასაკში ლაფორტეზა დედასთან ერთად გამოჩნდა ფილიპინურ თოქ-შოუში She Said, She Said. გადაცემაში მათ ერთად იმღერეს. 2022 წლის მაისში ის მონაწილეობდა ფილიპინურ თამაშის შოუში Family Feud.[11] Katseye-ში დებიუტამდე მან ფილიპინელ მომღერალ Angia Laurel-თან ერთად ჩაწერა Audrey Mika-ს სიმღერის “Y U Gotta Be Like That” ქავერი, რომელიც YouTube-ზე აიტვირთა.

### 2023-დღემდე
2023 წლის 19 აგვისტოდან 17 ნოემბრამდე ლაფორტეზა წარმოადგენდა ფილიპინებს ამერიკულ რეალითი-შოუში Dream Academy, რომელიც შეიქმნა Hybe-ისა და Geffen Records-ის თანამშრომლობით, რათა შეერჩიათ “გლობალური” გოგონათა ჯგუფის წევრები. ლაფორტეზა 120,000-ზე მეტი აპლიკანტის მიერ გახდა შერჩეული და შოუს ოც ფინალისტს შორის მოხვდა. კონკურსის განმავლობაში ის მუდმივად მაღალ ადგილებს იკავებდა ფანების ხმის მიცემის მისიებში. 2023 წლის 17 ნოემბერს გამართულ ცოცხალ ფინალში იგი გამოცხადდა ჯგუფის პირველ წევრად (რომელსაც მოგვიანებით Katseye დაერქვა) და ასევე დაინიშნა ჯგუფის ლიდერად.

Katseye-ში გაწევრიანების შემდეგ ლაფორტეზა გახდა პირველი ფილიპინელი არტისტი, რომელმაც Hybe-ის ლეიბლთან გააფორმა კონტრაქტი. მან დიდი მხარდაჭერა მიიღო ფილიპინელი ფანებისგან და მადლობა გადაუხადა მათ, რადგან მათი დახმარებით მისი „ოცნება ახდა“.

## მედია იმიჯი
ლაფორტეზას აქებენ იმისთვის, რომ საერთაშორისო დონეზე წარმოადგენს ფილიპინელებს და ამაყად უსვამს ხაზს საკუთარ იდენტობას. მას აღწერენ როგორც „სინათლის სხივს“ და ადამიანს, რომელიც ამაყობს თავისი წარმოშობით. მისი მაკიაჟისა და სილამაზის რუტინები, განსაკუთრებით ტუჩების სტილი, დადებით ყურადღებას იქცევს კოსმეტიკის სფეროში და ხშირად იწვევს ინტერესს, თუ როგორ შეიძლება მათი გამეორება.

ლაფორტეზას ოჯახის წევრებთან ურთიერთობამაც მედიის ყურადღება მიიპყრო. 2025 წლის 14 მაისს ფილიპინურმა ჟურნალმა „Mega“ გამოაქვეყნა სტატია, სადაც ინტერვიუ აიღეს ფილიპინების „ყველაზე გავლენიანი“ ქალების დედებთან, მათ შორის ლაფორტეზასთან, Kathryn Bernardo-სა და Michelle Dee-თან. სექტემბერში Nylon Manila-ს რაფაელ ბაუტისტამ ლაფორტეზას მშობლებთან ურთიერთობას „მიზნები (goals)“ უწოდა.ოქტომბერში ლაფორტეზას დედამ, თეატრის მსახიობმა, კარლა გევარა ლაფორტეზამ, The Philippine Star-ის ჟურნალისტ დოლი ენ კავაჯალს უთხრა: „არ მაქვს პრობლემა, როცა მეძახიან ‘სოფია ლაფორტეზას დედას.’“ მან დაამატა, რომ ზოგიერთ ინტერვიუში თავს უბრალოდ სოფია ლაფორტეზას დედად წარადგენს.

## აქტივიზმი
ლაფორტეზამ გამოხატა მხარდაჭერა 2025 წლის ფილიპინების ანტიკორუფციული პროტესტების მიმართ. ეს სოლიდარობა აღწერეს ლაფორტეზას მცდელობას, თავისი გლობალური ყურადღების გამოყენებით მოძრაობის გასაძლიერებას.

### როგორც წამყვანი არტისტი
## ფილმოგრაფია
### სატელევიზიო პროგრამები
## რესურსები ინტერნეტში
* - Category:Sophia Laforteza 

## სქოლიო
კატეგორია:დაბადებული 2002
კატეგორია:ცოცხალი ადამიანები
კატეგორია:მუსიკოსები
კატეგორია:ქალი მუსიკოსები